**DUÁLNE VZDELÁVANIE**

**Duálne vzdelávanie** je systém odborného vzdelávania a prípravy na výkon povolania, ktorým sa získavajú vedomosti, schopnosti a zručnosti potrebné pre povolanie. Vyznačuje sa najmä úzkym**prepojením všeobecného a odborného teoretického vzdelávania v strednej odbornej škole s praktickou prípravou u konkrétneho zamestnávateľa.**

**Postup, ktorý musia dodržať a zrealizovať rodičia a žiaci:**

**1. Konzultácia rodičov s výchovnou poradkyňou o možnostiach dieťaťa študovať v technických odboroch vzdelávania.**

**2. Výber príslušného odboru vzdelávania.**

**3. *Osloviť príslušnú strednú odbornú školu o poskytnutie informácie, či má uzavretú zmluvu o duálnom vzdelávaní so zamestnávateľmi. Podľa možností absolvovať Deň otvorených dverí***

***4. Po odporúčaní zo strany SOŠ následné konzultácie s vybraným zamestnávateľom, oboznámenie sa s prostredím a podmienkami vo firme.***

***5. Po prejavení súhlasu rodičov a žiakov a úspešnom pohovore so zamestnávateľom, vydanie potvrdenia o OVP/odborné vzdelávanie a príprava/ žiaka v systéme duálneho vzdelávania zamestnávateľom.***

***6. Priloženie potvrdenia o OVP žiaka v systéme duálneho vzdelávania k prihláške na príslušnú SOŠ.***